google/wiki40b huggingface dataset:
Selsbakk

Kultur

Utdanning
Selsbakk skole er ungdomsskolen med trinn fra 8-10. Skolen ligger i Selsbakkvegen. Barnetrinnet dekkes av Hallset skole som er naboskole til ungdomsskolen.
Fritid
Det lokale idrettslaget er Selsbakk Idrettsforening (SIF).  Klubben er en av de eldste i Trondheim og har en lang og stolt idrettshistorie, spesielt innen langrenn, hopp og friidrett med utøvere som har hevdet seg både nasjonalt og internasjonalt. Martin Stokken representerte SIF og hadde mange meritter på 40- og 50-tallet. I dag har klubben avdelinger innen friidrett, håndball, ski, sykkel, og Rytmisk sportsgymnastikk

Økonomi

Næringsliv
Selsbakk har lengre historie med jordbruk og industri og har flere virksomheter innen industri i områdene Prøven, Forsøket og Forsøkslia. Eksempler på virksomheter opp gjennom tiden inkluderer kruttfabrikk, papir- og papp-fabrikk, vannkraftverk, tekstilfabrikk, mineralvannfabrikk, margarinfabrikk, trevarefabrikk, båtfabrikk, skifabrikk, smie, krydderprodukter, samt andre mindre verksteder og fabrikasjonsenheter.
Samferdsel
Dovrebanen går gjennom Selsbakk og lokaltrafikk betjenes av Selsbakk stasjon. AtB's busslinjer nr. 5, 6, 43 og 71 betjener også området. Tilfartsveier er Osloveien, Bjørndalen, og Selsbakkvegen.
Subaru-teleskopet

Subaru-teleskopet (japansk: すばる望遠鏡) er det 8.2 meter store teleskopet til Japans nasjonale astronomiske observatorium beliggende ved Mauna Kea-observatoriet på Hawaii. Det er oppkalt etter den åpne stjernehopen kjent som Pleiadene. Det hadde det største monolittiske primærspeilet i verden da det startet opp i 2005.
Viktoria Tolstoy

Familie

Hun er datter av musikkviteren Erik Kjellberg og psykiateren, grevinne Marja Tolstoy. Hennes tippoldefar er forfatteren Leo Tolstoj; oldefaren Leo Tolstoj d.y. flyttet til Sverige og ble stamfar for den svenske Tolstoy-grenen.

Karriere

Hun har turnert med Ray Brown og McCoy Tyner (1998–99), med Toots Thielemans, Bo Kaspers og Ulf Wakenius. Tolstoy har  bidratt meget til blant annet Nils Landgrens plateutgivelser. Selv har hun ledet egen kvartett med Jakob Karlzon på piano, Rasmus Khilberg på trommer og Mattias Svensson på bass. Tolstoy har også vært TV-vertinne.
Edgar-prisene

Edgar-prisene, egentlig The Edgar Allan Poe Awards, også kjent under kortformen Edgar, utdeles årlig av Mystery Writers of America. Prisene er oppkalt etter Edgar Allan Poe, og går til de beste engelskspråklige kriminallitterære bøker, filmer, TV, noveller og drama publisert produsert siste år.
Hvor ikke er annet er angitt, kan prisene også utdeles til ikke-amerikanske forfattere. Prisåret er imidlertid det år det premierte verket ble utgitt i USA. Blant de få ikke engelsk-talende forfatterne som har blitt belønnet med Edgar, er svenske Maj Sjöwall og Per Wahlöö (Best Novel 1971).
Sammen med britiske Crime Writers' Association dagger-priser regnes Edgar som verdens mest prestisjefulle kriminallitterære pris.
Zhang Guolao

Zhang Guolao (kinesisk: 張果老), også Zhang Guo Lao (Chang Kuo Kau), er en daoistisk udødelig i kinesisk mytologi. Han er en av de åtte udødelige.
Ifølge legenden skal bonden Zhang Guolao ha vært på vei til markede. Da luktet han fra et tempel i veikanten et duftende måltid. Han gikk inn og spiste sammen med et esel opp et urtemåltid. Da kom en alkymist inn og skjelte ham ut på det frykteligste fordi han hadde spist opp all maten alene. Skrekkslagen kastet Chang seg omvendt opp på eselet. Ettersom dette hadde vært et fortryllet måltid, ble han og eselet udødelige.
Zhang Guolao fremstilles ofte med et muldyr og en bambustrommel med jernstaver. Han er vernehelgen for gamle mennesker, og gir barnevelsignelse.
Meilisi Daur

Meilisi Daur (kinesisk: 梅里斯达斡尔族区; pinyin: Méilǐsī dáwò'ěrzú Qū) er et bydistrikt i byprefekturet Qiqihar i provinsen Heilongjiang i Folkerepublikken Kina.
Det dekker et areal på 1 948 km² og har ca. 170 000 innbyggere.

Samferdsel

Kinas riksvei 301 går fra Suifenhe via blant annet Mudanjiang, Harbin og Qiqihar til Manzhouli i Indre Mongolia.
Untok

Administrativ inndeling

Fylket er delt inn i en ŭp (småby), seks rodongjagu (arbeiderdistrikt) og ti ri (landsby).
RockArt

RockArt er en musikkfestival med fokus på rock og med innslag av kunst og kultur, arrangert siden 2000 i Holmestrand, Vestfold i slutten av juli.
Rockart ble grunnlagt av fem venner våren 2000, først under navnet Gangbang Culture, senere omdøpt til RockArt fra 2004. I tillegg til å være en rockefestival har RockArt gjennom alle år hatt arenaer for kunst- og kulturinnslag, og også et sidespor RockArt for Kids på dagtid.
I 2004 flyttet arrangementet til den gamle melkefabrikken rett syd for Holmestrand, og fra 2011 flyttet festivalen til Hagemannsparken i Holmestrand.
A Full Moon In March

A Full Moon In March var en norsk pop/progrock-gruppe fra Oslo med Finn Coren (sang, gitar og tangenter), og Kyrre Sætran (bass), som medlemmer. Bandet ga i 1990 ut albumet Love's Loveliness på selskapet Kirkelig Kulturverksted med Ulf W.Ø. Holand som produsent. Etter dette gikk bandmedlemmene hver til sitt.
Julemysteriet

Handling

På samme måte som Kabalmysteriet og Sofies verden er boken bygget opp med en noenlunde realistisk rammefortelling og en fiksjonsfortelling plassert inn i rammefortellingen, en teknikk som ofte beskrives som «kinesiske esker». I rammefortellingen opptrer gutten Joakim som sammen med faren kjøper en adventskalender i en liten eksotisk bokhandel; kalenderen har verken sjokolade eller plastfigurer.
Da Joakim åpner første luke dagen etter, faller det ned en lapp som handler om en jente ved navn Elisabet. I de følgende dagenes kalenderfortellinger reiser Elisabet både geografisk og historisk gjennom Europa og Lilleasia. Fortellingen starter i Oslo 1948 og slutter i Betlehem i år 0. Hun reiser sammen med «en brokete pilegrimsskare», og møter engler, sauer, sauegjetere, de tre vise menn og romerske menn.
Hvit sjokolade

Hvit sjokolade er et næringsmiddel der de viktigste ingrediensene er kakaofett, melk, sukker og vanligvis vanilje. I motsetning til vanlig (brun) sjokolade inneholder ikke hvit sjokolade kakaomasse. Kakaofett er den ingrediensen som brukes i andre sjokolader som gjør at de holder seg faste i romtemperatur, men smelter i munnen. Hvit sjokolade har derfor egenskaper som ligner andre sjokolader, men den har ikke den samme smaken. Noen mener allikevel at smaken ligner på melkesjokolade.
Mange mener at hvit sjokolade ikke er sjokolade, siden den mangler kakaomasse. På grunn av dette trenger ikke «hvit sjokolade» å inneholde kakaofett, og er derfor noen ganger basert på hydrogenisert vegetabilsk olje isteden.
Hvit sjokolade ble først lagd i Sveits etter første verdenskrig. Den ble distribuert i USA i 1948, da Nestlé lanserte sin «Alpine White Chocolate bar», som kombinerte hvit sjokolade og mandler.
Arvid Udbjørg

Utdannelse

Udbjørg var elev hos billedhugger Elen Elster Christensen i Oslo fra 1948 til 1949. Deretter tok han  
Statens Håndverks- og Kunstindustriskole Oslo fra 1951 til 1955 før han fra 1957 studerte i London, først et år ved Slade School of Fine Art, siden et år ved Central School of Art and Craft.

Innkjøpt av

Udbjørg er innkjøpt av en rekke museer og offentlige intstitusjoner:
Kunstmuseet i København, Slade School of Fine Art, (som han var elev ved), Riksgalleriet, Utenriksdepartementet, Moss Faste Galleri, Statkraft, Oslo Kunstforening, Generalkonsulatet i Rio de Janeiro Brasil, Den Norske Ambassade Athen, 
Norges Bank, Oregon State University USA, Den Norske Ambassade Jiddah Saudi Arabia, Nordisk Artotek Island, 
Nasjonalgalleriet, Stavanger bibliotek, Bergen Billedgalleri, Freia A/S, Museum of Fine Arts Boston USA, Norsk kulturråd, Kolding kommunes bibliotek.
Superagnia

Utseende

En middelsstor, slank, gråspraglete trebukk. Antennenes indre ledd har bremmer av mørke, utstående hår.

Levevis

Disse billene har larver som lever i død ved av løvtrær, ofte like under barken.

Utbredelse

Arten er utbredt i Sørøst-Asia (Borneo, Sumatra).
Prosopocoilus (Hoplitocranum) mysticus

Utseende

En middelsstor (hannene 18-42 millimeter), avlang, brunrød hjortebille. Store hanner har lange, nokså rette kjever med tre-fire tenner på innersiden, hos små hanner er kjevene mindre utviklede. Hodet har antydning til skrå kjøler som avgrenser et U-formet område. Antennene har en tre-leddet vifte. Pronotum er betydelig bredere enn langt, rundet, litt innsnevret ved roten. Dekkvingene er litt mørkere langs søm og ytterkant.

Levevis

Larvene utvikler seg i råtne trestammer. Utviklingen tar trolig ett år. De voksne billene drikker gjerne sevje fra trær.

Utbredelse

Arten er utbredt i Vest-Malaysia og Sumatra.
Jack Nitzsche

Bakgrunn

Nitzsche ble født i Chicago i Illinois, men flyttet i 1955 som 18-åring til Los Angeles for å prøve å etablere seg som jazzsaksofonist.

Musiker

Han startet med å kopiere partiturer da han møtte Sonny Bono, og sammen skrev de sangen «Needles and Pins» for Jackie DeShannon, en sang som senere ble spilt inn av Cher, The Searchers, The Ramones og Crack the Sky. 
Han ble etter hvert arrangør og dirigent for produsenten Phil Spector og sto for instrumentering av sangen «River Deep – Mountain High» med Ike & Tina Turner. 
Foruten arbeidet med Spector, arbeidet han også nært med vestkystartister som Leon Russell, Glen Campbell, Carol Kaye og Hal Blaine gruppa The Wrecking Crew som fungerte som støtteband for mange popinnspillinger på 1960-tallet, blant annet for The Beach Boys og The Monkees. 
Da han organiserte musikk for fjernsynsprogrammet The T.A.M.I. Show i 1964, møtte han The Rolling Stones og medvriket med piano på albumene The Rolling Stones, Now! (eller The Rolling Stones No. 2 i Europa), Out of Our Heads, Aftermath og Between the Buttons samt hitsinglene «Paint It Black» og «Let's Spend the Night Together», og korarrangement for «You Can't Always Get What You Want». I 1968 introduserte Nitzsche bandet for slidegitaristen Ry Cooder noe som fikk stor innvirkning på stilen til bandet i perioden 1969-1973.
Nitzsche jobbet deretter lenge med Neil Young, først som produsent og arrangør på Buffalo Springfields sang «Expecting To Fly», som av mange kritikere blir regnet som en milepæl i den psykedeliske perioden. I 1968 produserte han Youngs selvtitulerte debutalbum sammen med David Briggs. Til tross for at Young hadde store variasjoner i sin musikalske stil, fortsatte han samarbeidet med Nitzsche på en rekke album, blant annet på de store kommersielle suksessene som Harvest og After the Gold Rush. Nitzsche spilte elektrisk piano med Crazy Horse i 1970 og produserte deres debutalbum (uten Young) et år senere. 
Til tross for sin store suksess, slet Nitzsche med depresjoner og problemer knyttet til narkotikabruk. Etter han kom med skarp kritikk av Young i et intervju i 1974, hvor han møtte ruset, ble forholdet dem imellom dårligere og de samarbeidet bare sporadisk etter dette. I 1979 ble han arrestert for vold mot kjæresten Carrie Snodgress, som tidlgere hadde vært gift med Young. 
På samme tid produserte han album for Graham Parker og Willy DeVille, og konsenterte seg mer om filmmusikk enn popmusikk. han nøt stadig større anerkjennelse som filmmusikkomponist i Hollywood og vant en Oscar sammen med Buffy Sainte-Marie for «Up Where We Belong» fra filmen En offiser og en gentleman i 1982.

Produksjon (utdrag)

Foruten produksjoner for artister som Tim Buckley, Bobby Darin, Doris Day, Marianne Faithfull, Frankie Laine, The Monkees og Willy DeVille, har han følgende  produksjon:
Beretningen om et varslet mord

Beretningen om et varslet mord (spansk: Crónica de una muerte anunciada) er en roman fra 1981 av den colombianske nobelprisvinneren Gabriel García Márquez.
Romanen ble første gang utgitt på norsk i 1981, i Kjell Risviks oversettelse.
Boken handler om et mord i Macondo. Det er en original fortelling, blant annet fordi begivenhetene nøstes opp baklengs slik at historien slutter med selve mordet.
Xenofon fra Efesos

Xenofon fra Efesos var forfatter av Ephesiaka, en av de få bevarte romaner fra antikken, også kjent som en av kildene til Shakespeares Romeo og Julie.

Verk

Xenofon skrev Ephesiaka («Efesiske historier») i Romertiden, trolig i det 2. århundre, på gresk språk. Handlingen dreier seg om det unge ekteparet Anthia og Habrokomes og deres mange opplevelser på en reise. Opplevelsene er typiske for den antikke romanen: skipbrudd, atskillelse, antatt utroskap og lignende. Verket tolkes iblant religiøst, som et lovskrift over den egyptiske gudinnen Isis.
Ingenting er kjent om Xenofon, kanskje valgte han navnet som et pseudonym etter den mer kjente forfatteren, historikeren og hærføreren Xenofon fra Aten.
Squash under Verdenslekene 2013

Squash var en av sportsgrenene under World Games 2013. Konkurransen ble avholdt fra 2. til 4. august 2013 i Cali i Colombia, i Canas Gordas Comfenalco Club.
Arne Vogt

Liv

Han var sønn av stiftamtmann Niels Vogt og Karen Magdalene Arntzen. Etter å ha gått ut av Kristiansand katedralskole ble han cand. jur. i 1870, og fikk året etter autorisasjon som overrettssakfører. I de følgende årene hadde han praksis i Farsund og senere i Kristiansand.
I 1901 ble han utnevnt til sorenskriver i Larvik. Fra 1904 var han ekstraordinær assessor i høyesterett, hvor han fra 1911 var ordinær assessor. Han gikk av for aldersgrensen i 1918.
Vogt var medlem av kommunestyret i Kristiansand fra 1883 til 1894 og fra 1897 til 1901, og var byens ordfører fra 1892 til 1894. Han var en av stifterne av Kristianssands Grundlovsforening (Kristiansand Høyre) og formann i foreningen fra 1883 til 1900.
Han skrev en del anonyme politiske artikler i Christianssands Tidende og i Morgenbladet. Blant annet ved hjelp av sine egne notater fra universitetet var han en av utgiverne av A. M. Schweigaards Forelæsninger over Romerretten.

Utmerkelser

Vogt ble ridder av St. Olavs Orden i 1897.
Trond Erics

Trond Erics var et danseband fra Hedmark, startet i mai 1984 av Jan Ove Fjeld, Svein Tore Mengkrok og Jan Tore Kraft. I tillegg ble også Thomas Biller og Trond Erik Grundt med. Senere besto bandet av Eidskogingene Fjeld, Mengkrok, Kraft og Ole Kristian Ruud, samt hovedvokalist Lars Espen Skogvold fra Løten-området.

Starten

I begynnelsen ble bandet kalt Mini-Kraftlaget, fordi de lånte utstyret til Kraftlaget på Vestmarka. Bandet tok navnet etter hovedvokalisten, og bestemte seg også for å beholde det den dagen Trond Erik Grundt ga seg i bandet.
Den første spillejobben til Trond Erics var på et lite grendehus på Grusjølia på Vestmarka. I 1986 vant Trond Erics en amatørkonkurranse på Kjellmyra, noe som medførte at de fikk flere spillejobber rundt i distriktet. Bandet fikk platekontrakt samme året av Per Johan Skjærstad, som satt i juryen under amatørkonkurransen.

Albumutgivelser og spillejobber utenlands

I 1987 ga de ut albumet Farvel Marita, og flere av sangene fra albumet ble spilt mye på Hedemarksradioen. I 1989 dro Trond Erics ut på en 14-dagers turné til Færøyene. I denne perioden var Trond Erics blitt et ettertraktet danseband, og arbeidet seriøst og målbevisst med musikken for å kunne utvikle seg videre. Albumet Aftendans ble gitt ut i 1990.
I 1992 kom albumet Vår lille paviljong, som ble utgitt på eget plateselskap. Samtidig begynte Trond Erics å få spillejobber i Sverige. Dette året kom også det største høydepunktet så langt i karrieren, da bandet vant Se og Hørs konkurranse for danseband, og de ble presentert på TV 2 samme år. I 1994 kom albumet Flere slike dager.
1994/95 var også en veldig spesiell tid for Trond Erics. Trond Erik Grundt sluttet i bandet på grunn av at han ville satse alt sitt arbeid ved Arbeidskontoret på Kongsvinger, og så at musikken tok for mye av hans tid. Han ble erstattet av Lars Espen Skogvold. Men Grundt ble fremdeles en viktig del av bandet, da han fortsatte å skrive mange av bandets sanger.

Ny platekontrakt og slutten

Bandets kanskje mest interessante engasjementet kom i 1995, da Trond Erics var med på en dansegalla i Det karibiske hav, sammen med flere kjente danseband. I 2001 skrev Trond Erics kontrakt med plateselskapet Tylden & Co., som hadde mange norske danseband i «stallen». Bandet ga ut fire studioalbum på Tylden & Co.; Det ligger no rart i luften fra 2001, Donna Bella Donna fra 2004, Perleporten utgitt i 2005 og Speilbilde fra 2006. Ole Kristian Ruud forlot bandet og begynte i bandet Picazzo.
I 2007 bestemte bandet seg for å legge opp, og 1. januar 2008 var det slutt. I den anledning ble samlealbumet Trond Erics aller beste utgitt. Albumet inneholder låter fra albumene de utga på plateselskapene Tylden & Co. og Lynor.
Halvdan Skard

Biografi

Skard er sønn av professor Sigmund Skard og psykologen Åse Gruda Skard, og bror av Torild Skard, Målfrid Grude Flekkøy, Åsmund Skard og Anne Skard. Han er gift med Arnlaug Leira, sammen har de sønnen Halvard Leira. 
Ved den tyske invasjonen i 1940 befant moren og de to guttene seg i Stockholm. Av frykt for at de ville bli brukt som pressmiddel mot utenriksminister Halvdan Koht (Skards bestefar) flyktet familien via Sovjet og Japan til USA. Skard var sammen med foreldrene i Washington D.C. resten av krigen.
Skard er utdannet cand.philol. i historie, og lokalpolitiker. Han var statssekretær i Kirke- og undervisningsdepartementet under Kjølv Egeland i regjeringen Nordli og Einar Førde i regjeringen Brundtland fra 1976-81. Deretter direktør for Nordisk ministerråds sekretariat i København. Fra 1983 til 1992 var han direktør i Norsk kulturråd. Fra 1992 til 2012 var han valgt leder av KS. Fra 1996 til 2012 var han også styremedlem i Congress of Local and Regional Authorities under Europarådet, og i perioden 2002-2006 var han også president for dets Chamber of Local Authorities, deretter var han president for hele Congressen i to år.
Medlem av en rekke offentlige utredningsutvalg, det første var Videreutdanningskomiteen ("Ottosenkomiteen") 1965-70.
Skard var medlem av Bærum skolestyre fra 1968 og møtte dessuten i kommunestyret fra 1972. En kort periode satt han i Stavanger bystyre, men han var tilbake i Bærum kommunestyre og skolestyret fra 1980. 1984-2015 var han Arbeiderpartiets gruppeleder i kommunestyret i Bærum og medlem av formannskapet. Fortsatt kommunestyremedlem 2015-19, og medlem av hovedutvalget for barn og unge. Deretter medlem av kommunens klagenemnd.
Skard er æresmedlem av Arbeiderpartiet.
Kongen utnevnte i 2012 Skard til ridder av 1. klasse av St. Olavs Orden «for samfunnsnyttig virke.»
Harpunfiske under Stillehavslekene 1971

Harpunfiske under Stillehavslekene  1971. Harpunfiske var en av flere sporter som var med i de fjerde Stillehavslekene som ble arrangert i Papeete i Fransk Polynesia i perioden 25. august til 5. september 1971. Det var første gangen harpunfiske var med på programmet i stillehavslekene. Det var en individuell og en lagkonkurranse for menn. Fransk Polynesia ble beste nasjon, de vant begge gullmedaljene.
MAF

Historie

I 1943, under krigen, møttes tre flygere til bønn, bibelstudie og diskusjon om hvorvidt det var mulig å bruke fly til fredelige formål og støtte i misjonsarbeidet. Organisasjonen Christian Airmen's Missionary Fellowship (CAMF) og flyselskapet Mission Aviation Fellowship ble etablert i 1945, like etter den andre verdenskrig. 
I 1946 ble det første flyet anskaffet, det var en fireseters 1933 Waco dobbeldekker, med en ny 220  hestekrefters motor. Betty Greene fløy første turen, som gikk til et fjerntliggende område i Mexico.
I 1950 ble et kortbånd radio-nettverk etablert for å bedre kommunikasjonen.
MAF består av 14 regionale og nasjonale MAF-avdelinger i tre verdensdeler.  De har 133 fly, mer enn 1 200 ansatte, omtrent 200 piloter som flyr i 34 u-land. Ingen av pilotene får lønn, de er sponset av privat personer, menigheter eller kirker, vanligvis fra pilotens hjemland. Hver time med flygning tilsvarer tre dagsreiser til fots, på sykkel eller i båt. 
I 2007 hadde MAF mer enn 280 fly-operasjoner daglig, det vil si at det var en landing eller avgang gjennomsnittlig hvert tredje minutt hele døgnet. Dette utgjorde mer enn 90 000 flytimer med mer enn 10 000 tonn gods og 240 000 passasjerer til over 3 000 destinasjoner
I september 2007 ble de regionale og nasjonale MAF-avdelingene fusjonert i MAF International.
Brede Nord

Bakgrunn

Brede Arnesen Nord ble født på husmannsplassen Pinn i Grue i Hedmark. Mellom 1806 og 1814 var han soldat i det nordenfjeldske regiment. Fra 1815 av fikk han borgerbrev som høker i Fredrikstad. Den 5. februar 1815 giftet han seg med Anne Aarum. De fikk ingen barn.

Forbrytelse

Den 1. desember 1815 plyndret Brede Nord posttransporten mellom Christiania og Fredrikstad. Ingen menneskeliv gikk tapt, men postføreren ble sterkt mishandlet. Utbyttet var på mellom to og tre tusen riksdaler. Til tross for en belønning på 1000 riksdaler, forble ranet uoppklart.
Den 29. oktober 1816 plyndret Brede Nord nok en gang posttransporten mellom Christiania og Fredrikstad. Heller ikke denne gangen gikk menneskeliv tapt, og utbyttet var omtrent to tusen speciedaler, som skulle brukes til lønnsutbetalinger til garnisonen i Fredrikstad.
Nord selv hevdet at motivet for forbrytelsen var at han hadde store utgifter til advokathjelp i forbindelse med en sak som gikk mot ham for tyveri av utstyr fra brannvesenet.

Etterforskning

Sorenskriveren i Eiker, Modum og Sigdal, Jacob Wulfsberg og byfogden i Fredrikstad  Thomas Sommer Nordmann sto for etterforskningen. Brede Nord var blitt observert under det siste ranet og ble arrestert i sitt hjem 30. oktober 1816. Pengene ble funnet dels i hans hus og dels hos naboen, men flere tusen riksdaler ble aldri funnet og Nord hevdet hele tiden at han hadde etterlatt dem i Mosseskogen. 
Han tilsto begge ranene under en åstedsbefaring.

Etterspill

Enken, Anne Nord f. Aarum flyttet tilbake til Borge og giftet seg igjen 2. april 1819.
Change Has Come

Change Has Come er et musikkalbum med Chubby Checker, utgitt i 1982.
Gøril Havrevold

Familie

Hun var datter av  Adam Egede-Nissen (1868–1953) og Goggi Egede-Nissen (1871–1951). Faren var postmester i Stavanger og sentral i Norges Kommunistiske Parti. Hun var søster av skuespillerne Aud Richter, Gerd Grieg, Ada Kramm, Oscar Egede-Nissen, Stig Egede-Nissen og Lill Egede-Nissen.
Gøril Egede-Nissen giftet seg i 1934 med skuespilleren Olafr Havrevold (1895–1975). Deres datter Berit Gøril Havrefold Finne (født 1936) var først gift med skuespiller Magne Bleness, senere med arkitekt Hans-Gabriel Finne, og mor til Carsten Bleness. Gørils andre ekteskap fra 1962 var med den over tretti år eldre kirurgen Ragnvald Ingebrigtsen (1882–1975) som hadde vært gift med Gorils søster Gerd fra 1922 til 1940 da de ble skilt, og Gerd giftet seg  med forfatteren Nordahl Grieg.
De Fortaptes Skib

Om filmen

Dette var Dietrichs siste stumfilm. Hennes neste rolle var Den blå engel som gjorde henne til en internasjonalt kjent stjerne. Opptakene fant sted i Staaken Studios i Berlin med location-opptak i Rostock. Filmens tyske premiere fant sted 17. september 1929 på Ufa-Pavillon am Nollendorfplatz i Berlin.